पाएं अपने शहर की ताज़ा ख़बरें और फ्री ई-पेपरडाउनलोड करें
कानपुर. श्याम नगर इलाके में उत्तर प्रदेश राजकीय निर्माण निगम के ऑफिस पर बुधवार को महिलाओं ने जमकर हंगामा किया। तोड़फोड़ और पथराव करने वाली महिलाओं ने आरोप लगाया कि डूडा फ्लैट के लिए पांच साल पहले पैसा जमा करने के बाद भी उन्हें घर नहीं मिला।
पांच साल पहले दिखाया था घर का सपना
गरेडियां पुरवा इलाके में डूडा ने गरीबी रेखा से नीचे जीवन यापन करने वाले लोगों के लिए फ्लैट बनाने की घोषणा की थी। इसके लिए लोगों ने 40 हजार रुपए भी जमा कराए थे। पांच साल बीत जाने के बाद भी लोगों को घर नहीं मिला। इसको लेकर लोगों में आक्रोश है।
आश्वासन नहीं मिला तो तोड़फोड़
कार्यालय में पहुंची महिलाओं ने पहले तो अधिकारियों से अपनी समस्या बताईं। आश्वासन नहीं मिलने से आक्रोशित महिलाओं ने तोड़फोड़ शुरू कर दी। कुर्सी-मेज तोड़ना शुरू कर दिया। इसके बाद भी उनका गुस्सा शांत नहीं हुआ तो ऑफिस के बहार आकर गेट पर पत्थर भी चला दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn